“.. katrai latviešu paaudzei un katram savas valsts pilsonim, savas valsts patriotam nemitīgi nāksies par savas valsts neatkarību iestāties un cīnīties.” (G. Kalme)

**Pētniecisko darbu konkurss**

 **“Latvijai 95”**

**Izzini pats un dod Latvijai!**

**Konkursa rīkotāji**

Portāls “Apriņķis.lv” ([www.aprinkis.lv](http://www.aprinkis.lv)), “Rīgas Apriņķa Avīze”.

**Konkursa atbalstītāji**

Saeimas Izglītības, kultūras un zinātnes komisijas Valstiskās audzināšanas apakškomisija, Latvijas Kara muzejs, [Oriģinālas latviešu rotas no “Cita Rota”](http://www.facebook.com/CitaRota), portāls “[Ogrenet.lv](http://www.ogrenet.lv/)”, laikraksts “Ogres Vēstis Visiem”, interneta bibliotēka “[Atlants.lv](http://www.atlants.lv/)”, vairākas pašvaldības un skolas.

**Konkursa mērķi**

1. Veicināt jauniešu un novada iedzīvotāju interesi par sava novada vēsturi, tā stiprinot viņu piederības izjūtu savam novadam un valstij.

2. Veicināt izziņas praksi par savai valstij nozīmīgiem notikumiem, kas sekmētu izpratni par nacionālu valsti kā vērtību.

3. Stiprināt jauniešu un novada iedzīvotāju lokālpatriotismu, jo tieši sev tuvākajā apkārtnē sākas mūsu katra emocionālā saikne un atbildīgums par saviem līdzcilvēkiem, valsti un tautu.

**Konkursa darbu temati**

1. Valsts tapšanas laiks manā novadā

2. Cīņa par neatkarību Latvijā

3. Pretošanās kustība manā novadā

4. Barikāžu laika (1991. gads) notikumi manā novadā vai dzimtā

5. Cīņa par latviski patriotiskām vērtībām mūsdienu Latvijā

**Konkursa dalībnieki**

1. Vispārējo un speciālo skolu skolēni vai atbilstoša vecuma bērni:
2. pamatskolas vecumā (5.–9. klase);
3. viduskolas vecumā (10.–12. klase).
4. Rīgas, Pierīgas un citu Latvijas novadu iedzīvotāji.

**Konkursa noteikumi**

1. Konkursa dalībniekiem jāiesniedz darbi, kuros ir izklāstīts viens no konkursa tematiem. Ja tiek izvēlēts 1.–4. temats, tad secinājumu daļā vēlams apraksts – kādas atziņas no šī pētījuma esmu ieguvis sev, savai tautai un valstij.

2. Darbi var tikt iesūtīti aprakstu, interviju, reportāžu, audio vai video formātā.

3. Ja darbi tiek iesūtīti audio vai video formātā, tie jānosūta elektroniski vai jāiekopē zibatmiņā un klāt jāpievieno īss apraksts par audio vai video materiāla saturu.

4. Darbu iesūtīšanas termiņš – 2013. gada 7. novembris. Adrese: *konkurss@aprinkis.lv* vai “Rīgas Apriņķa Avīzes” redakcija Lāčplēša ielā 24, LV-1011, ar norādi “Konkursam”.

5. Uz darbiem jābūt norādītam autora vārdam, uzvārdam, vecumam, adresei, tālrunim un e-pasta adresei.

6. Labākie darbi vai to fragmenti tiks publicēti “Rīgas Apriņķa Avīzē”, portālos “Apriņķis.lv”, “Ogrenet.lv” un laikrakstā “Ogres Vēstis Visiem”.

**Balvu fonds**

Ieejas biļetes uz rokoperu “Lāčplēsis”, latviskās un unikālās rotas no “Cita Rota”, teologa un vēsturnieka Gunta Kalmes grāmatas ar autora ierakstiem, latviešu literātūrzinātnieces, Saeimas deputātes Janīnas Kursītes grāmatas ar autores ierakstiem, interneta bibliotēkas “Atlants.lv” dāvanu kartes un citas veicināšanas balvas.

**Konkursa vērtēšana**

1. Darbi tiek vērtēti trijās vecuma kategorijās (pamatskola, vidusskola un pieaugušie).
2. Darbi tiek vērtēti pēc šādiem kritērijiem:

a) izmantoto vēsturisko materiālu daudzums;

b) iegūtās informācijas unikalitāte;

c) tēmas pilnvērtīgs atspoguļojums;

d) darba oriģinalitāte;

e) secinājums – ko es no šī pētījuma esmu ieguvis sev, tautai un savai valstij.

3.Vērtēšanas komisija – konkursā iesniegto darbu vērtēšanas komisijas locekļi:

a) Latvijas Kara muzeja speciālisti;

b) Edgars Plētiens, *Iespējamās misijas* vēstnieks;

c) Sergejs Čevers, Carnikavas pamatskolas direktors, vēstures skolotājs;

d) Saeimas Izglītības, kultūras un zinātnes komisijas Valstiskās audzināšanas apakškomisijas pārstāvji;

e) “Cita Rota” pārstāvji.

**Konkursa izsludināšana**

Konkurss tiek izsludināts 7. oktobrī. Tiek izveidots informatīvais banneris interneta portālos “Apriņķis.lv” un “Ogrenet.lv”. Tiek publiskota preses relīze “Ogres Vēstis Visiem” un “Rīgas Apriņķa Avīzē” (tā tiek izsūtīta arī citiem medijiem).

Informācija par konkursu tiek izvietota arī interneta bibliotēkā “Atlants.lv”.

Atkārtota relīzes publicēšana notiek oktobra beigās.

**Papildu informācija par konkusu**

Ja konkursa gaitā ir iesniegti unikāli un vēsturiski vērtīgi darbi, tie tiek nodoti atbildīgā muzeja rīcībā (Okupācijas muzejs, Barikāžu muzejs vai Latvijas Kara muzejs).

**Konkursa apbalvošana**

Tiek apbalvoti trīs labāko darbu autori katrā vecuma grupā, kā arī tiek piešķirtas veicināšanas balvas no Saeimas Izglītības, kultūras un zinātnes komisijas Valstiskās audzināšanas apakškomisijas deputātiem.

Konkursa apbalvošana notiek 18. novembrī Latvijas Kara muzejā plkst. 12. Svinīgo apbalvošanu vada Saeimas Izglītības, kultūras un zinātnes komisijas Valstiskās audzināšanas apakškomisijas locekļi. Uzrunu saka arī mācītājs un vēsturnieks Guntis Kalme.

Muzikāls patriotisku dziesmu pavadījums.

**Kontaktpersona**

Sollija Lipore, “Rīgas Apriņķa Avīzes” žurnāliste, e-pasts: *sollija.lipore@aprinkis.lv*